ELŐTERJESZTÉS

**a Jogi és Társadalmi Kapcsolatok Bizottsága 2019. április 24-i ülésére**

**Javaslat a Savaria Történelmi Karnevál 2019. évi programtervezetének elfogadására**

Szombathely Megyei Jogú Város Közgyűlése a 282/2018. (X.25.) Kgy. sz. határozatában felkérte a Savaria Turizmus Nonprofit Kft. ügyvezető igazgatóját, hogy 2019. április 30. napjáig terjessze a Jogi és Társadalmi Kapcsolatok Bizottsága ülésére a Savaria Történelmi Karnevál 2019. évi programtervezetét. A Közgyűlés egyúttal felhatalmazta a Bizottságot a programtervezet elfogadására

A Savaria Történelmi Karnevál Közhasznú Közalapítvány kuratóriumának elnöke és a Kft. ügyvezetője a programtervezetet elkészítette, amely az előterjesztés mellékletét képezi.

Tájékoztatom a Bizottságot, hogy a mellékletben szereplő költségterv a 2019. évi költségvetési rendeletben meghatározott előirányzatot meghaladja, ezért javaslom, hogy a Kft. ügyvezető igazgatója a költségvetési rendeletben meghatározott előirányzatnak megfelelően állítsa össze a program- és költségtervet, melynek elfogadásáról a Savaria Történelmi Közhasznú Közalapítvány Kuratóriuma hozzon döntést.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. április „ ”**

 **/: Dr. Puskás Tivadar :/**

**…./2019. (IV. 24.) JTKB számú határozat**

1. A Bizottság a Savaria Történelmi Karnevál 2019. évi programtervezetéről szóló javaslatot megtárgyalta, és felkéri a Savaria Turizmus Nonprofit Kft. ügyvezető igazgatóját, hogy a költségvetési rendeletben meghatározott előirányzatnak megfelelően állítsa össze a 2019. évi Karnevál program- és költségtervét, melyet terjesszen a Savaria történelmi Karnevál Közhasznú Közalapítvány Kuratóriumának ülésére.
2. A Bizottság felkéri az elnököt, hogy a kuratóriumi ülésen képviselje a Bizottságot.
3. A Bizottság felkéri a kuratórium elnökét, hogy a soron következő bizottsági ülésre terjessze elő a kuratórium által elfogadott program- és költségtervet.
4. A Bizottság felkéri a Savaria Történelmi Karnevál Közhasznú Közalapítvány kuratóriumának elnökét és a Savaria Turizmus Nonprofit Kft. ügyvezető igazgatóját, hogy a program sikeres lebonyolítása érdekében a szükséges intézkedéseket tegye meg.
5. A Bizottság felkéri továbbá Savaria Történelmi Karnevál Közhasznú Közalapítvány kuratóriumának elnökét és a Savaria Turizmus Nonprofit Kft. ügyvezető igazgatóját, hogy a 2019. évi Savaria Történelmi Karneválról szóló szakmai és pénzügyi beszámolót terjessze a Közgyűlés októberi ülésére.

**Felelős**: Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

 (A végrehajtásért:

Csapláros Andrea, a Savaria Történelmi Karnevál Közhasznú Közalapítvány kuratóriumának elnöke

 Grünwald Stefánia, a Savaria Turizmus Nonprofit Kft. ügyvezető igazgatója,

Dr. Bencsics Enikő, az Egészségügyi és Közszolgálati Osztály vezetője)

**Határidő**: 2019. május 31. (1-2. pont vonatkozásában)

a Bizottság soron következő ülése (3. pont vonatkozásában)

 2019. augusztus 31. (4. pont vonatkozásában)

2019. október 31. (5. pont vonatkozásában)